Σε κρίσιμη καμπή οι συνομιλίες για το Κυπριακό - 2004-02-11
στην έδρα των Ηνωμένων Εθνών στη Νέα Υόρκη
Ο πρόεδρος της Κυπριακής Δημοκρατίας, Τάσσος Παπαδόπουλος, και ο Τουρκοκύπριος ηγέτης Ραούφ Ντενγκτάς συναντώνται την ώρα αυτή με τον γενικό Γραμματέα του ΟΗΕ Κόφι Αννάν. Οι κύριοι Παπαδόπουλος και Ντενγκτάς έφτασαν στη έδρα του διεθνούς οργανισμού στις 4 ακριβώς, ώρα ανατολικής ακτής Αμερικής, και αμέσως κατευθύνθηκαν στο τριακοστό όγδοο όροφο των ΗΕ, όπου άρχισε λίγα λεπτά αργότερα η κοινή σύσκεψη με το κύριος Αννάν. Λίγο νωρίτερα, ο εκπρόσωπος τύπου των ΗΕ, Φρεντ Εκχαρτ δήλωσε ότι παράγοντες από τις τρεις εγγυήτριες χώρες, δηλαδή της Ελλάδα, της Τουρκίας και της Βρετανίας, βρίσκονται στις κουΐντες των διαπραγματεύσεων, έτοιμοι να βοηθήσουν τα αμέσως ενδιαφερόμενα μέρη του Κυπριακού. Σε ερώτηση δημοσιογράφου κατά πόσο ο Γενικός Γραμματέας Κόφι Αννάν, έχει ζητήσει τη βοήθεια των αντιπρόσωπων από τις τρεις εγγυήτριες χώρες, ο κύριος Έκχαρτ απάντησε καταφατικά. Σημαίνει όμως αυτό ότι οι εκπρόσωποι της Βρετανίας, της Ελλάδας και της Τουρκίας θα πάρουν και απευθείας μέρος στις συνομιλίες για το Κυπριακό που διεξάγουν στη έδρα του ΟΗΕ οι ηγέτες των 2 κοινοτήτων του νησιού, Τάσσος Παπαδόπουλος και Ραούφ Ντενγκτάς με τον κύριο Αννάν; Ο κύριος Έκχαρτ απάντησε ότι η βοήθεια την οποία ο γενικός γραμματέας έχει ζητήσει από τις 3 εγγυήτριες χώρες δεν είναι του είδους αυτού. Τότε, τι είδους βοήθεια αναμένει ο γενικός γραμματέας; Κατά τον εκπρόσωπο των ΗΕ, αυτό που ζητείται είναι πίεση στα άμεσα ενδιαφερόμενα μέρη να διαπραγματευτούν με σοβαρότητα τις διαφορές τους και να καταλήξουν σε μία συμφωνία, που να τεθεί σε δημοψήφισμα στις 2 κοινότητες της Κύπρου, πριν από την πρώτη Μαίου. Σε ερώτηση κατά πόσο ο γενικός γραμματέας έχει ζητήσει και από τις ΗΠΑ να βοηθήσουν την όλη διαδικασία, ο κύριος Έκχαρτ είπε ότι δεν γνωρίζει με ποιόν άλλο παράγοντα, ή ποιούς άλλους παράγοντες έχει έλθει σε επαφή ο κύριος Αννάν, πέραν των εκπροσώπων των τριών εγγυητριών χωρών. Η τωρινή συνάντηση των κυριών Αννάν, Παπαδόπουλου και Ντενγκτάς θα είναι η τελευταία πριν από την επιστροφή των δύο πρωταγωνιστών του Κυπριακού στη Λευκωσία. Πάντως όπως εκτιμούν κύκλοι προσκείμενοι στα ΗΕ, καταβάλλεται κάθε προσπάθεια οι συνομιλίες να ολοκληρωθούν σήμερα, ή αύριο το αργότερο, με την προοπτική να συνεχιστούν την άλλη εβδομάδα πιθανότατα στη Κύπρο.